Die wildemakou (Plectropterus gambensis) is 'n algemene standvoël wat in Suider-Afrika voorkom. Die voël is 75 – 100 cm groot en weeg 2,5 – 7 kg. Hulle kom dikwels in groot swerms of saam met kolganse voor. In Engels staan die voël bekend as Spur-winged Goose. Dit is 'n groot, swart en wit gans met 'n spoor op sy vlerke. Die groot nes is meestal op die grond, maar soms neem die wildermakouwyfie haar intrek in 'n ou hamerkopnes. Dis iets wat kolganse ook soms doen. Die wildemakou soek sy kos snags en rus bedags. Die dieet bestaan hoofsaaklik uit gras, lusern, graan en jong aartappels. Die wildemakou kom oral in Afrika en op Madagaskar voor, meestal in groot swerms op groot watervlakke met grasagtige oewers. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 KENNIS,  vol 14, 1980, bl. 2898-2899,  ISBN 0 7981 0836 3 BirdLife International (2004). Plectropterus gambensis. 2006 IUBN-rooilys van bedreigde spesies.